ประธานสมาคมผู้สื่อข่าวกัมพูชา ชี้สื่อไทยเน้น ชาตินิยม มากกว่า มืออาชีพ
เพ็ญ สามิธ บรรณาธิการหนังสือพิมพ์ รัศมี กัมพูชาเว็บไซต์ข่าวของวิทยุเสียงอเมริกา (Voice of America: VOA) รายงานเมื่อวันที่ 11 พ.ย. ว่า นักสื่อมวลชนชั้นนำของกัมพูชาระบุสื่อมวลชนไทยทำงานในการเชื่อมรวมประเด็นต่างๆ ทางการทูต ด้วยความเป็นชาตินิยมมากกว่าความเป็นมืออาชีพหากนักข่าวเคารพความจริง ประชาชนทั้งสองประเทศจะเข้าใจความจริง และพวกเขาก็จะเห็นว่าประเทศใดมีการกระทำที่ไม่เหมาะสม เพ็ญ สามิธ บรรณาธิการหนังสือพิมพ์รัศมีกัมพูชา ประธานสมาคมผู้สื่อข่าวกัมพูชา ซึ่งเป็นแขกรับเชิญในรายการ Hello VOA กล่าวแต่สิ่งที่เราเห็น ในประเทศไทยสื่อมวลชนหลายสำนักยังคงมีมุมมองชาตินิยมมากๆ ซึ่งทำให้คนไทยไม่สามารถรับทราบความจริงเพ็ญ สามิธ กล่าวเรื่องนี้ในระหว่างการอภิปรายถึงร่างข้อบังคับด้านจริยธรรมของนักหนังสือพิมพ์ฉบับใหม่ ในช่วงเวลาที่สื่อกัมพูชาที่อยู่ฝ่ายตรงข้ามรัฐบาลอยู่ภายใต้แรงกดดันที่สูงขึ้นเมื่อไม่นานมานี้ ฮัง จักรา บรรณาธิการของสื่อฝ่ายตรงข้ามรัฐบาล ถูกตัดสินจำคุก หลังจากที่ตีพิมพ์เรื่องราวการกล่าวหาว่าคอร์รัปชั่นที่เกิดขึ้นในสภารัฐมนตรี ส่วนอีกคนหนึ่ง ดัม สิธ ได้ปิดหนังสือพิมพ์ของเขาไปแทนการถูกจับกุมที่คล้ายกับกรณีแรกในขณะเดียวกัน ประเทศกัมพูชากับประเทศไทยเข้าไปเกี่ยวพันกับบทบาททางการทูตที่ซับซ้อนมากยิ่งขึ้นในเรื่องที่นายกรัฐมนตรีฮุน เซ็นสนับสนุนทักษิณ ชินวัตร อดีตนายกรัฐมนตรีซึ่งถูกโค่นลงจากตำแหน่งและถูกเรียกร้องให้นำตัวมารับโทษในข้อหาคอร์รัปชั่น โดยในขณะนี้กองกำลังตรึงทั้งสองฝ่ายตรึงกำลังอยู่ตามชายแดนใกล้กับปราสาทพระวิหารนอกจากนี้ เพ็ญ สามิธ ยังขอให้นักหนังสือพิมพ์กัมพูชาช่วยกันทำเพื่อประเทศชาติ ในขณะเดียวกัน ร่างข้อบังคับจริยธรรมวิชาชีพฉบับใหม่นับเป็นสัญญาณที่ดีเพื่อก่อให้เกิดความร่วมมือกันในอนาคต โดยเฉพาะอย่างยิ่งในการแสวงหา ความจริง
เพ็ญ สามิธ บรรณาธิการหนังสือพิมพ์ รัศมี กัมพูชา เว็บไซต์ข่าวของวิทยุเสียงอเมริกา (Voice of America: VOA) รายงานเมื่อวันที่ 11 พ.ย.
กัมพูชา,ชาตินิยม,วิทยุเสียงอเมริกา,สื่อมวลชน